open-index/open-wikipedia-markdown huggingface dataset:
אצטדיון פרטיזן

**אצטדיון פרטיזן** (בסרבית: **Стадион Партизанa**) הוא אצטדיון כדורגל הממוקם בבלגרד שבסרביה, אשר מכיל 32,710 מקומות ישיבה. האצטדיון נמצא בבעלות קבוצת פרטיזן בלגרד, שעושה בו שימוש במשחקיה הביתיים.

מתחם האצטדיון מכיל בתוכו גם פארק עסקים מודרני מלא במלונות, בנייני משרדים, מגרשי טניס ובתי קולנוע רב-תכליתיים.

## היסטוריה
בניית האצטדיון החלה לאחר מלחמת העולם השנייה באזור שבו היה אצטדיון BSK ובנייתו מומנה על ידי הצבא העממי היוגוסלבי. ב-9 באוקטובר 1949 נערך המשחק הראשון באצטדיון שהסתיים בתיקו 1-1 בין  ו, למרות שבניית האצטדיון טרם הושלמה. ב-22 בדצמבר 1951 הסתיימה בניית האצטדיון שנקרא **אצטדיון JNA** והכיל אז 15,924 מקומות ישיבה ו-33,000 מקומות עמידה.

בין השנים 1957 ל-1987 נערך באצטדיון מצעד יום הנוער ב-25 במאי. בין השנים 1960 ל-1963 האצטדיון שימש גם את הכוכב האדום בלגרד, יריבתה השנואה של פרטיזן.

באפריל 1989 רכשה פרטיזן בלגרד את האצטדיון מידי הצבא היוגוסלבי ושמו שונה ל**אצטדיון פרטיזן**. לאחר שאופ"א הכניסה תקנות חדשות בנוגע לאצטדיונים, האצטדיון שופץ בשנת 1998 ומספר המקומות בו הוקטן ל-32,710 מקומות.

לאחר העפלתה של פרטיזן לשלב הבתים של ליגת האלופות, בספטמבר  האצטדיון עבר שיפוץ נוסף כאשר הגדרות בו קוצרו מ-2.25 מ' ל-0.70 מ'. ב-20 בספטמבר 2011 האצטדיון אירח לראשונה בתולדותיו משחק במסגרת ליגת האלופות בו הפסידה פרטיזן 3-1 לארסנל האנגלית.

## קישורים חיצוניים

* האתר הרשמי של האצטדיון

פרטיזן
קטגוריה:פרטיזן בלגרד (כדורגל)
קטגוריה:סרביה: אצטדיונים ומתקני ספורט
קטגוריה:בלגרד: כדורגל
קספר דולברג

**קספר דולברג** (בדנית: **Kasper Dolberg**; נולד ב-6 באוקטובר 1997) הוא כדורגלן דני המשחק בעמדת החלוץ באייאקס ובנבחרת דנמרק.

## קריירת מועדונים
### סילקבור
דולברג התחיל לשחק כדורגל בקבוצת כדורגל מקומית ובגיל 13 הצטרף למחלקת הנוער של סילקבור. ב-17 במאי 2015 דולברג ערך את הופעת הבכורה שלו בקבוצה הבוגרת בהפסד 0–2 נגד ברונדבי. דולברג הספיק לשחק עוד שני משחקי ליגה במדי הקבוצה.

### אייאקס
ב-5 בינואר 2015 אייאקס ההולנדית הודיעה כי דולברג יחתום בקבוצה בקיץ על חוזה לשלוש שנים. דולברג אותר על ידי הסקאוט ג'ון סטין אולסן שהביא לאייאקס בעבר שחקנים כמו: זלאטן איברהימוביץ', ויקטור פישר וכריסטיאן אריקסן. ב-13 במאי 2016 דולברג האריך את חוזהו בקבוצה עד שנת 2021.

ב-26 ביולי 2016 דולברג ערך את הופעת הבכורה שלו בקבוצה הבוגרת בתיקו 1-1 נגד פאוק סלוניקי בו גם הבקיע את שער הבכורה שלו באייאקס. ב-7 באוגוסט 2016 דולברג ערך את הופעת הבכורה שלו בליגת העל ההולנדית במשחק הליגה נגד ספרטה רוטרדם. שבוע לאחר מכן הבקיע צמד בתיקו 2-2 נגד רודה. ב-20 בנובמבר, דולברג הבקיע שלושער בניצחון 0–5 נגד ניימכן ובכך הפך לזר הצעיר ביותר שכובש שלושער במדי אייאקס. בסיום אותה העונה העפיל עם קבוצתו לגמר הליגה האירופית, ופתח בהרכב קבוצתו שנוצחה 0–2 על ידי מנצ'סטר יונייטד.

### ניס
ב-29 באוגוסט 2019 חתם בניס ששילמה עליו 20.5 מיליון אירו.

ב-1 בספטמבר 2022 הושאל לעונה אחת לסביליה.

ב-2 בינואר 2023 הושאל להופנהיים עד לסוף העונה.

### אנדרלכט
ב-7 ביולי 2023 חתם לארבע שנים באנדרלכט.

ב-3 בספטמבר 2025 חזר לאייאקס.

## קריירה בינלאומית
בצעירותו, דולברג שיחק בכל הנבחרות הצעירות של דנמרק.

ב-16 בנובמבר 2016 ערך את הופעת הבכורה שלו בנבחרת בניצחון 1–4 נגד . ב-10 ביוני 2017 הבקיע את שער הבכורה שלו בנבחרת בניצחון 1–3 נגד  במסגרת מוקדמות מונדיאל 2018.

נכלל בסגל נבחרת דנמרק לטורניר יורו 2024.

## תארים
;קבוצתיים
;אייאקס:
*ליגת העל ההולנדית: 2018/2019
*הגביע ההולנדי: 2018/2019
*מגן יוהאן קרויף: 2019
; אישיים
*כישרון השנה בדנמרק: 
*כישרון השנה באייאקס: 
*כישרון העונה בכדורגל ההולנדי: 

## קישורים חיצוניים

## הערות שוליים

קטגוריה:כדורגלנים דנים
קטגוריה:חלוצי כדורגל דנים
קטגוריה:סילקבור: כדורגלנים
קטגוריה:כדורגלני סילקבור
קטגוריה:כדורגלני אייאקס
קטגוריה:כדורגלני ניס
קטגוריה:כדורגלני סביליה
קטגוריה:כדורגלני הופנהיים
קטגוריה:כדורגלני אנדרלכט
קטגוריה:כדורגלני נבחרת דנמרק
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים דנים בהולנד
קטגוריה:ספורטאים דנים בצרפת
קטגוריה:ספורטאים דנים בספרד
קטגוריה:ספורטאים דנים בגרמניה
קטגוריה:ספורטאים זרים בבלגיה
קטגוריה:דנים שנולדו ב-1997
מעון שגריר ארצות הברית באומות המאוחדות

[ממוזער|מעונו של [שגריר ארצות הברית באומות המאוחדות שוכן בקומה ה-42 של מלון וולדורף אסטוריה. תצלום מ-2012.]]
**מעון [[שגריר ארצות הברית באומות המאוחדות]]** היה ממוקם עד שנת 2015 בסוויטה השוכנת בקומה ה-42 של מלון וולדורף אסטוריה שבניו יורק, שהושכרה על ידי מחלקת המדינה של ארצות הברית. המעון מתואר בדיווחים בעיתונות כ"מפואר", והקמתו של הבית הנוכחי ב-1947 סימנה את הפעם הראשונה בהיסטוריה בה שוכנו מגורי שגריר בבית מלון.

ב-2015, בעקבות רכישת מלון וולדורף-אסטוריה על ידי חברת הביטוח הסינית Anbang בשנת 2015, עלו חששות ביטחוניים, ובעקבות כך פינתה מחלקת המדינה את המעון. במאי 2019, רכשה ממשלת ארצות הברית דירת פנטהאוז בבניין 50 United Nations Plaza, לאחר שבתחילה שכרה פנטהאוז אחר באותו בניין.  

ניקי היילי הייתה השגרירה האמריקאית הראשונה שהתגוררה במעון החדש.  

## היסטוריה
ב-1947, זמן קצר לאחר ייסוד מזכירות האומות המאוחדות בניו יורק, קיבלה מחלקת המדינה של ארצות הברית חוזה שכירות ארוך-טווח עבור תפוסת מערכת חדרים בעבור שגרירה של ארצות הברית מטעם מלון וולדורף אסטוריה, מלון יוקרה שנבנה ב-1931. הקמת בית השגריר בוולדורף אסטוריה הפכה אותו למלון הראשון בהיסטוריה ששיכן בתוכו מגורי שגריר. בשנת 1960, בית עירוני במנהטן, שהוקם במקור על ידי ג'יי. פי. מורגן בשנת 1921, נתרם לממשלת ארצות הברית על ידי הבעלים דאז ארתור יוטון (Houghton) בכוונה שישמש כמעונו של השגריר האמריקאי לאו"ם. עם זאת, השגריר עדלי סטיבנסון קבע כי הבית לא לטעמו ומלון וולדורף אסטוריה ימשיך להיות מעון השגריר. בית עירוני זה, "סאטון פלייס", הוענק מחדש על ידי ארצות הברית לאו"ם וכיום משמש כמקום מגוריו הרשמי של המזכיר הכללי של האומות המאוחדות.

ב-1978 דיווח כתב העת "אבוני" כי אנדרו יאנג ומשפחתו בדקו את האפשרות לצאת מהסוויטה בוולדורף אסטוריה ולהיכנס לבית מגורים נורמטיבי במקום. יאנג, שהיה השגריר הראשון שהתגורר בסוויטה עם ילדים צעירים, אמר כי "המעון בוולדורף נחמד מאוד, ונוח, אבל פשוט יש לי בעיה לנסות לגדל ילד קטן בבית מלון". עם זאת, החיפוש "הפך לסוגיה מרכזית באמצעי התקשורת" ויאנג בחר להישאר בסוויטה.

החל מ-1999, מחלקת המדינה משלמת 360,000 דולר אמריקני בשנה לחכירת הסוויטה על בסיס נע; החוזה מתחדש מדי עשר שנים עם הארכה אופציונלית אחת או שנתיים לטווח קצר.

מדליין אולברייט, ג'ורג' הרברט ווקר בוש, צ'ארלס יוסט, עדלי סטיבנסון, סמנתה פאוור וביל ריצ'רדסון נמנים בין דיירי הסוויטה. במהלך כהונתו כשגריר, העדיף ריצ'רד הולברוק לא להתגורר במלון, ובמקום זאת בחר להשתכן בביתו הפרטי במנהטן.

## 50 United Nations Plaza
בעקבות רכישת מלון וולדורף-אסטוריה על ידי חברת ביטוח סינית, עלו חששות ביטחוניים, מה שהוביל את מחלקת המדינה לחפש מעון חדש לשגריר ארצות הברית לאו"ם. בתחילה, הממשל האמריקאי שכר דירת פנטהאוז שלמה בבניין 50 United Nations Plaza, שם ניקי היילי הייתה השגרירה הראשונה שהתמקמה במעון זה.

במאי 2019, רכשה ארצות הברית פנטהאוז אחר, גם הוא בקומה שלמה, בעל חמישה חדרי שינה ו-6.5 חדרי רחצה, בסכום של 15.85 מיליון דולר.

## קישורים חיצוניים

## הערות שוליים

*
קטגוריה:ארצות הברית: מעונות רשמיים
רשימת מחלקות סיבוכיות

זוהי **רשימה של [[מחלקת סיבוכיות|מחלקות סיבוכיות]]** בתורת הסיבוכיות.

לרבות ממחלקות אלו יש שותף 'co' שמורכב מהשפות המשלימות של כל השפות במחלקה המקורית. למשל, אם שפה L היא ב-NP אז המשלימה של L נמצאת ב-co-NP. (אין הכוונה שהמשלים של NP הוא co-NP—ישנן שפות שידוע כי נמצאות בשתי הקבוצות, ושפות אחרות שידוע שאינן נמצאות בשתיהן.)

הכינוי "הבעיות הקשות ביותר" של מחלקה, מתייחס לבעיות השייכות למחלקה כך שכל בעיה אחרת במחלקה זו ניתנת לרדוקציה אליה. יתר על כן, הרדוקציה היא גם כן בעיה במחלקה הנתונה, או של תת-קבוצה שלה.

## קישורים חיצוניים
* Complexity Zoo  - רשימה של מעל 400 מחלקות סיבוכיות והמאפיינים שלהן.

## הערות שוליים

קטגוריה:מחלקות סיבוכיות
מחלקות סיבוכיות
עמית גילוץ

**עמית גילוץ** (נולד ב-25 ביולי 1983 בבאר שבע) הוא מלחין ופסנתרן ישראלי.

## קריירה
גילוץ החל את לימודי הפסנתר בגיל 12 אצל מינה עוז. גילוץ הוא בוגר התיכון למדעים ואומנויות בירושלים, שם למד קומפוזיציה אצל אנדרה היידו, מיכאל וולפה ובת-שבע רובינשטיין. למד פסנתר בכיתת הפרופסור ואדים מונסטירסקי, ושירת כמוזיקאי מצטיין בצה"ל. את לימודי התואר הראשון בקומפוזיציה החל באקדמיה למוסיקה ולמחול בירושלים אצל ינעם ליף, ואצל מרק קופיטמן. במקביל, עושה עמית תואר בניצוח אצל יבגני צירלין.

השתתף בכיתות אמן בקומפוזיציה בביירוית, גרמניה (פרופסור פיטר מיכאל האמל, המבורג) בבראזה, רומניה (פרופסור דואינה רוטרו, בוקרשט), וברואיומו, צרפת (פרופסור בריאן פרניהו, סטנפורד, פרופסור מיכאל ז`ארל, ז`נבה).

יצירותיו בוצעו על ידי גופים רבים בארץ ומחוצה לה, והן מוקלטות ומשודרות בקול המוסיקה. בשנת 2005 הוזמן לכתוב יצירה לתזמורת קאמרית על ידי אנסמבל סולני תל אביב ומנצחם ברק טל. על ביצוע היצירה, "חושך לבן", זכו מבצעיה בפרס שר החינוך והתרבות לביצוע יצירה ישראלית לשנת 2005.

זכה בפרסים הבאים: פרס ראשון בתחרות הקומפוזיציה הבינלאומית שעורך המרכז למוזיקה בלמיה, יוון (2004), פרס ראשון בתחרות למלחינים ע"ש חנה ידור-אבני שערכה האקדמיה למוסיקה ולמחול בירושלים (2006), וכן בפרס ראש האקדמיה לשנת 2005.

זוכה במלגת קרן התרבות אמריקה-ישראל בקומפוזיציה ברציפות מאז 1999.

## קישורים חיצוניים

* 

קטגוריה:מלחינים ישראלים במוזיקה הקלאסית
קטגוריה:פסנתרנים ישראלים
קטגוריה:בוגרי התיכון הישראלי למדעים ולאמנויות (ירושלים)
קטגוריה:בוגרי האקדמיה למוסיקה ולמחול בירושלים
קטגוריה:ישראלים שנולדו ב-1983
אוסטין ויקטוריה

**אוסטין ויקטוריה** (באנגלית: **Austin Victoria**) היא מכונית משפחתית, מתוצרת יצרנית הרכב הבריטית "British Leyland Motor" Corporation Ltd (BLMC)" אשר יוצרה בין השנים 1971–1978.

## אוסטין ויקטוריה
דגם ה-"אוסטין ויקטוריה" הוגדר כדגם משפחתי קומפקטי, 4 דלתות.

דגם ה-"אוסטין ויקטוריה" יוצר ב-ספרד על ידי חברת המכוניות הספרדית "Automóviles de Turismo Hispano Ingleses", בשנים 1972–1975.

דגם ה-"אוסטין ויקטוריה" יוצא ל-דרום אפריקה בכמות של 21,655 יחידות, ("Austin Apache").

### תאוצות דגמי "אוסטין ויקטוריה"
תאוצת "אוסטין ויקטוריה" דגם "TC" בין 0–100 קמ"ש היא 14.4 שניות.

תאוצת "אוסטין ויקטוריה" דגם "Apache" בין 0–100 קמ"ש היא 18.4 שניות.

תאוצת "אוסטין ויקטוריה" דגם "Apache" תמסורת אוטומטית, בין 0–100 קמ"ש היא 21.1 שניות.

## דגמי "אוסטין ויקטוריה" שיוצאו ל-דרום אפריקה
* Apache - מנוע 1,275 סמ"ק המפיק 62 כ"ס.
* Apache TC - מנוע 1,275 סמ"ק המפיק 75 כ"ס, (דגם מהודר: גג ויניל, הגה ספורטיבי).

## תמונות

קובץ:AUTHI Austin Victoria (1973) (30694506570).jpg | אוסטין ויקטוריה, שנת 1973
קובץ:Austin Victoria MKII De Luxe 1973 rear iso view.jpg | אוסטין ויקטוריה, שנת 1973
קובץ:AUTHI Austin Victoria (1973) (22817586748).jpg | אוסטין ויקטוריה, שנת 1973
קובץ:Austin Apache TC.jpg | אוסטין Apache דגם TC (צולם בדרום-אפריקה)
קובץ:AUTHI Austin Victoria (1973) (30879484362).jpg  | אוסטין ויקטוריה, שנת 1973


## ראו גם
* אוסטין 12
* אוסטין A30
* אוסטין 3 ליטר
* אוסטין 1100
* אוסטין דה לוקס
* אוסטין מקסי
* אוסטין קיימברידג'

## קישורים חיצוניים

* אוסטין ויקטוריה (2:24 דקות), יו-טיוב
* אוסטין ויקטוריה (4:51 דקות), יו-טיוב
* אוסטין ויקטוריה (צולם ב-ברצלונה) (6:01 דקות), יו-טיוב

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1971
קטגוריה:מכוניות בריטיות
ויקטוריה
אוסטין A30

**אוסטין A30** (באנגלית: **Austin A30**) היא מכונית משפחתית קטנה אשר יוצרה בבריטניה ובאוסטרליה בין השנים 1952–1956.

## אוסטין A30
בבריטניה יוצר דגם ה"אוסטין A30" על ידי יצרנית הרכב "Austin Motor Company", אשר משנת 1952 הוגדרה כחברת בת של קונצרן הרכב הבריטי "The British Motor Corporation Limited (BMC)".

באוסטרליה יוצר דגם ה-"אוסטין A30" על ידי חברת המכוניות האוסטרלית "Austin Motor Company (Australia) Pty Ltd" (בין השנים 1952-1954), ו-"British Motor Corporation (Australia)" (בין השנים 1954-1956).

דגם ה"אוסטין A30" הוצג לראשונה ב-1951 ב-"Earls Court Exhibition Centre" בלונדון. היצור הסדרתי התחיל במאי 1952. מחיר דגם ה"אוסטין A30" בהשקה בלונדון עמד על 507 לירות שטרלינג.

יוצרו 223,264 יחידות (בבריטניה ובאוסטרליה).

תאוצת "אוסטין A30" בן 0-80 קמ"ש היא 29.0 שניות.

## דגמי "אוסטין A30
* סדאן - 4 דלתות
* סדאן - 2 דלתות (משנת 1953)
* סטיישן - (Countryman), 3 דלתות
* מסחרית (ואן, 3 דלתות)

## תמונות

קובץ:Vintage Austin van outside the 'Railway Arms' at Downham Market station - geograph.org.uk - 1376486.jpg | אוסטין A30 - ואן
קובץ:Austin A30 Countryman 1956.JPG | אוסטין A30, שנת 1956 - סטיישן
קובץ:Austin A30 AP4 Countryman (16090454921).jpg | אוסטין A30, - סטיישן
קובץ:1954 Austin A30.jpg | אוסטין A30, שנת 1954 - סדאן, 2 דלתות
קובץ:Austin (26287138126).jpg  | אוסטין A30, שנת 1954 - סדאן, 4 דלתות
קובץ:Austin A30 22 February 2014.jpg | אוסטין A30
קובץ:Austin A30 AP4 Countryman (15895137906).jpg | אוסטין A30, - סטיישן
קובץ:Austin A30 Van (4592416870).jpg | אוסטין A30 - מסחרית (ואן)
קובץ:Austin A30 (1955) (32235297253).jpg | אוסטין A30 - סדאן, 2 דלתות
קובץ:Austin A30 (15733541788).jpg | אוסטין A30 - סדאן, 4 דלתות


## ראו גם
* אוסטין 10
* אוסטין FX3
* אוסטין פריוויי
* אוסטין 1100
* אוסטין A40 פארינה
* אוסטין ויקטוריה
* אוסטין 3 ליטר
* אוסטין A90 אטלנטיק
* אוסטין קימברלי
* אוסטין היילי 100-6
* אוסטין A40 קאנטרימן
* אוסטין קיימברידג'

## קישורים חיצוניים

*  אוסטין A30, אוסטין A35
* אוסטין A30 (5:07 דקות), יו-טיוב
* אוסטין A30 (3:36 דקות), יו-טיוב

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:מכוניות מסחריות
קטגוריה:דגמי מכוניות שהושקו ב-1951
קטגוריה:מכוניות בריטיות
קטגוריה:כלי רכב המיוצרים באוסטרליה
A30
אוסטין 3 ליטר

**אוסטין 3 ליטר** (באנגלית: **Austin 3-Litre**) היא מכונית סלון, אשר יוצרה על ידי קונצרן המכוניות "'British Motor Corporation" הבריטית, בין השנים 1967–1971.

## אוסטין 3 ליטר
דגם ה"אוסטין 3 ליטר" הוצג לראשונה בתערוכת המכוניות (London Motor Show) בלונדון בשנת 1967.

תאוצת "אוסטין 3 ליטר" בין 0–80 קמ"ש היא 10.8 שניות.

את פרויקט "אוסטין 3 ליטר" יזם ופיקח המהנדס הבריטי "Alexander Arnold Constantine Issigonis".

מהדגם יוצרו 9,992 יחידות.

## דגמי "אוסטין 3 ליטר"

* סלון – 4 דלתות
* סטיישן – 5 דלתות

## תמונות

קובץ:1970 Austin 3 litre automatic front.jpg | אוסטין 3 ליטר, שנת 1970
קובץ:1970 Austin 3 litre automatic.jpg | אוסטין 3 ליטר, שנת 1970
קובץ:1972 Austin 3 Litre that's had a nose job... (9978468063).jpg | אוסטין 3 ליטר, שנת 1972
קובץ:Austin 3 litre (1971) (29345195432).jpg | אוסטין 3 ליטר, שנת 1971
קובץ:Austin 3 Litre (21843972471).jpg | אוסטין 3 ליטר
קובץ:Austin 3 litre (1971) (29373380721).jpg | אוסטין 3 ליטר, שנת 1971
קובץ:Austin 3-Litre (6274743645).jpg | אוסטין 3 ליטר
קובץ:Austin 3 litre registered March 1970 2912cc.JPG | אוסטין 3 ליטר, שנת 1970
קובץ:Austin 3 litre (1971) (29418943426).jpg | אוסטין 3 ליטר, שנת 1971


## ראו גם
* אוסטין A30
* אוסטין 1100
* אוסטין דה לוקס
* אוסטין ויקטוריה
* אוסטין מקסי
* אוסטין A90 אטלנטיק
* אוסטין אמבסדור

## קישורים חיצוניים

* אוסטין 3 ליטר - מידות ונתונים טכניים
* אוסטין 3 ליטר (1:16), יו-טיוב
* אוסטין 3 ליטר (0:47), יו-טיוב

## הערות שוליים

קטגוריה:מכוניות סלון
קטגוריה:מכוניות סטיישן
קטגוריה:דגמי מכוניות שהושקו ב-1967
קטגוריה:מכוניות בריטיות
3 ליטר
קטגוריה:רכבי BMC
אופיר חמו

**אופיר חמו** (נולד ב-10 בדצמבר 1987) הוא כדורגלן עבר ישראלי ששיחק בעמדת הקשר ההתקפי.

## קריירה
חמו התחיל לשחק כדורגל במחלקת הנוער של עירוני ראשון לציון. ב-13 באפריל 2007 הבקיע את שער הבכורה שלו בקריירה, בניצחון 3–2 נגד עירוני קריית אתא בליגה הארצית, ובתום העונה העפיל עם הקבוצה לליגה הלאומית.

בנובמבר  חתם בסקציה נס ציונה מהליגה הארצית, ובמדיה הבקיע שמונה שערים ב-23 משחקי ליגה והעפיל עם הקבוצה לליגה הלאומית. בעונת 2009/2010 הבקיע שמונה שערים ב-35 הופעות בליגה הלאומית.

ב-30 במאי 2010 חתם חמו בעירוני קריית שמונה. ב-21 באוגוסט 2010 ערך את הופעת הבכורה שלו בליגת העל בניצחון 2–0 נגד בני סכנין, בו גם כבש את שער הבכורה שלו בליגת העל. בסך הכל כבש שלושה שערים ב-25 הופעות בעונת 2010/2011, ובסופה שוחרר מהמועדון.

ב-3 ביולי 2011 חזר חמו לליגה הלאומית וחתם בהפועל רמת גן. בעונת 2011/2012 היה שותף לחזרתה של הקבוצה לליגת העל, לאחר שכבש שישה שערי ליגה במהלך העונה, כולל שער הניצחון במשחק העלייה נגד הפועל בני לוד. בעונת 2012/2013 זכה עם הקבוצה בגביע המדינה, לאחר שעלה כמחליף אך הורחק בדקה ה-110 במשחק הגמר מול עירוני קריית שמונה, אך בתום העונה ירדה הקבוצה בחזרה לליגה הלאומית.

ב-7 באוגוסט 2013 חתם חמו בהפועל אשקלון מהליגה הלאומית, ובמדי הקבוצה כבש שלושה שערים בעונת 2013/2014, אך בסופה ירדה הקבוצה לליגה א'.

את עונת 2014/2015 התחיל ללא קבוצה, אך באוקטובר  חזר לקדנציה שנייה בהפועל רמת גן.

לקראת עונת 2015/2016 חתם חמו בהפועל ראשון לציון, במדיה כבש שער אחד בעשר הופעות ליגה, וב-4 בפברואר 2016 חתם בהפועל קטמון ירושלים עד לסיום העונה.

ב-17 ביולי 2016 חזר חמו לקדנציה שנייה בסקציה נס ציונה. בעונתו הראשונה עם הקבוצה בליגה א' כבש שער אחד, ובעונתו השנייה כבש שער אחד גם כן, ובסופה עלה עם הקבוצה לליגה הלאומית ועונה לאחר מכן לליגת העל אחרי 51 שנות היעדרות של המועדון.

ב-30 ביוני 2019 חמו חתם בהפועל מרמורק.

ב-27 בינואר 2021, חמו חתם בשמשון כפר קאסם.

## תארים
; הפועל רמת גן
*גביע המדינה: 2012/2013

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל ראשון לציון
קטגוריה:כדורגלני סקציה נס ציונה
קטגוריה:כדורגלני עירוני קריית שמונה
קטגוריה:כדורגלני הפועל רמת גן
קטגוריה:כדורגלני הפועל אשקלון
קטגוריה:כדורגלני הפועל קטמון ירושלים
קטגוריה:כדורגלני הפועל מרמורק
קטגוריה:כדורגלני הפועל לוד
קטגוריה:ישראלים שנולדו ב-1987
פליפה באלוי

**פליפה אבדיאל באלוי רמירז** (בספרדית: **Felipe Abdiel Baloy Ramírez**; נולד ב-24 בפברואר 1981) הוא כדורגלן עבר פנמי ששיחק בעמדת הבלם. לזכותו של באלוי 99 הופעות במדי נבחרת , בה שימש גם קפטן, והוא כובש השער הראשון בהיסטוריה של נבחרתו במסגרת הגביע העולמי.

## קריירת מועדונים
באלוי התחיל את הקריירה שלו בקבוצת יורו קיקרס ובגיל 18 הצטרף לקבוצה הבוגרת של המועדון. בסיום העונה, הקבוצה ירדה לליגה השנייה ובאלוי חתם בספורטינג 89 בה שיחק שנה אחת.

בשנת  חתם באנביגאדו מליגת העל הקולומביאנית. בשנת  חתם באינדפנדיינטה מדיין עימה הגיע למקום השלישי בגביע הליברטדורס.

בשנת  הצטרף לגרמיו מליגת העל הברזילאית, בה גם שימש כקפטן הקבוצה למרות גילו הצעיר. בשנת  חתם באתלטיקו פרנאאנסה.

באלוי חתם בשנת  במונטריי אלופת מקסיקו כמחליפו של פבלו רוטשן שפרש מכדורגל. ב-30 ביולי 2005 באלוי ערך את הופעת הבכורה שלו בקבוצה בהפסד 2-1 לפצ'וקה. במהלך חלון העברות של ינואר , דרבי קאונטי מהפרמייר ליג הביעה עניין בבאלוי ושנה לאחר מכן זו הייתה ארסנל שהביעה בו עניין, אך באלוי נשאר במונטריי. בשנת  זכה עם מונטריי באליפות מקסיקו, והפך לכדורגלן הפנמי הראשון אי פעם שזוכה בתואר זה.

בקיץ  חתם בסנטוס לגונה. בלגונה, באלוי זכה באליפות הקלאסורה בשנת 

ב-14 בדצמבר 2013 באלוי חתם במונרקס מורליה. בעונת  הושאל לאטלס עד לסיום העונה.

בספטמבר  באלוי עזב את מקסיקו אחר 11 שנים ששיחק בה וחתם באגילס דוראדס הקולומביאנית בה שיחק עד סיום העונה.

בפברואר  חזר לפנמה וחתם בטאורו עד לסיום העונה. בקיץ  חתם במוניסיפל הגואטמלית.

## קריירה בינלאומית
ב-23 במאי 2001 באלוי ערך את הופעת הבכורה שלו בנבחרת פנמה בניצחון 1-2 נגד  במסגרת גביע האומות 2001. ב-17 בנובמבר 2004 באלוי הבקיע את שער הבכורה שלו בנבחרת בניצחון 0-2 נגד  במסגרת מוקדמות מונדיאל 2006.

באלוי השתתף עם הנבחרת ארבע פעמים בגביע הזהב, פעם אחת בקופה אמריקה 2016 ובמונדיאל 2018 בו אף הבקיע את שער הבכורה של פנמה במסגרת גביע העולם בכדורגל בהפסד 6-1 ל. לאחר הטורניר הודיע על פרישה מהנבחרת.

באלוי שימש גם קפטן הנבחרת.

## חיים אישיים
באלוי הוא השישי מתוך שבעה אחים. הוא התחיל לשחק כדורגל ברחוב עם חבריו לשכונה שכינו אותו *"פיפה"*. באלוי מחזיק גם באזרחות מקסיקנית.

## תארים
; אתלטיקו פרנאאנסה
*ליגת העל הברזילאית: 

; מונטריי
*ליגת העל המקסיקנית: אפרטורה 

; סנטוס לגונה
*ליגת העל המקסיקנית: קלאסורה 

; אישיים
*נבחרת האליפות של גביע הזהב: 2005

## קישורים חיצוניים

* 

קטגוריה:כדורגלנים פנמים
קטגוריה:בלמי כדורגל פנמים
קטגוריה:מגני כדורגל פנמים
קטגוריה:כדורגלני אנביגאדו
קטגוריה:כדורגלני אינדפנדיינטה מדיין
קטגוריה:כדורגלני גרמיו
קטגוריה:כדורגלני אתלטיקו פרנאאנסה
קטגוריה:כדורגלני מונטריי
קטגוריה:כדורגלני סנטוס לגונה
קטגוריה:כדורגלני מונרקס מורליה
קטגוריה:כדורגלני אטלס
קטגוריה:כדורגלני אגילס דוראדס
קטגוריה:כדורגלני טאורו
קטגוריה:כדורגלני מוניסיפל
קטגוריה:כדורגלני נבחרת פנמה
קטגוריה:כדורגלני גביע הזהב 2005
קטגוריה:כדורגלני גביע הזהב 2007
קטגוריה:כדורגלני גביע הזהב 2009
קטגוריה:כדורגלני גביע הזהב 2011
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:ספורטאים זרים בקולומביה
קטגוריה:ספורטאים זרים בברזיל
קטגוריה:ספורטאים זרים במקסיקו
קטגוריה:ספורטאים זרים בגואטמלה
קטגוריה:פנמים שנולדו ב-1981
עמק הבכא (סרט טלוויזיה)

**עמק הבכא** (באנגלית: **Valley of Tears**) הוא סרט תיעודי משנת 1981 של הבמאי הישראלי חיים גיל, העוסק בלחימה ברמת הגולן בימים הראשונים של מלחמת יום הכיפורים. הסרט נערך על פי כתבות מן השטח ששודרו במקורן באוקטובר 1973 והוקרן לראשונה בערוץ הראשון בנובמבר 1981. הסרט הוקרן בפתיחת הרטרוספקטיבה של חיים גיל בסינמטק ירושלים בפברואר 2011.. הסרט המקורי שמור בסרטיית הטלוויזיה של רשות השידור, שם גם ניתן למצוא את תוכן הסרט מפורט על פי תמונות. בשנת 2023 הועלה הסרט לכאן ארכיון וניתן לצפייה חופשית.

## ראו גם
*קרב עמק הבכא

## קישורים חיצוניים
* 

## הערות שוליים

קטגוריה:סרטים תיעודיים ישראליים
קטגוריה:סרטי מלחמת יום הכיפורים
קטגוריה:סרטי 1981
קטגוריה:סרטי חיים גיל
יחסי סין – קוריאה הדרומית

[ממוזער|שגרירות סין ב[סיאול, דרום קוריאה]]
יחסים בינלאומיים בין הרפובליקה העממית של סין וקוריאה הדרומית כוננו באופן רשמי ב-24 באוגוסט 1992. לאורך שנות ה-1950, 1960, 1970, ו-1980 סין הכירה באופן רשמי רק בקוריאה הצפונית, וקוריאה הדרומית בתורה הכירה רק ברפובליקה של סין (טאיוואן). קוריאה הדרומית הייתה למדינה האסייתית האחרונה שכוננה יחסים עם הרפובליקה העממית של סין. בשנים האחרונות, סין וקוריאה הדרומית הכריזו פעמים רבות על כוונה לשפר את השותפות האסטרטגית והקואופרטיבית במגזרים שונים. מסחר ותיירות היו היעדים החשובים ביותר לחיזוק. למרות מחלוקת קשה בין המדינות בנוגע להצבת טילי THAAD אמריקאים בשטחה של קוריאה הדרומית, בסוף אוקטובר 2017 סיימו המדינות תקופה בת כשנה של קשיים דיפלומטיים ומאז ניכרת עבודה משותפת לחיזוק שיתוף הפעולה בכל התחומים תוך הגדרת הרמוניה של אינטרסים ביניהן המתבטאים בכמה תחומים. ראשית, האינטרסים הכלכליים ההדדיים. מאז 1980, קיימת עלייה בכמות המסחר בין שתי המדינות, ובכך הפכה סין לשותפת הסחר הגדולה ביותר של דרום קוריאה, בעוד דרום קוריאה הפכה לאחת מהיבואניות המרכזיות של סין. קשרים אלה מושפעים מהתרבות הקונפוציאנית המשותפת, המדגישה ערכים כמו כבוד הדדי ויציבות, מה שסייע לחיזוק האמון הכלכלי והתרבותי בין המדינות. חדירת התרבות הדרום קוריאנית לסין, במיוחד בתחומי המוזיקה, הקולנוע והטכנולוגיה מייצגת את הקרבה ההולכת וגדלה בין העמים המשפיעה על יחסיהן העסקיים .

בנוסף, לסין ודרום קוריאה יש אינטרס ביטחוני משותף המאחד את שתיהן מול איום הגרעין מצפון קוריאה. מבחינת דרום קוריאה, החשש המרכזי הוא לאומי, שכן המשטר הצפון-קוריאני, תחת מנהיגותו של קים ג'ונג און, משתמש באיומי נשק גרעיני להרתעה וביסוס כוחו הפוליטי. סין, מנגד, רואה ביציבות באזור גורם מכריע עבור האינטרסים האסטרטגיים שלה- היא חותרת למנוע התפרצות עימותים צבאיים, שיכולים לגרור מעורבות אמריקאית מוגברת במזרח אסיה ולפגוע במאזן הכוחות באזור. לפיכך, למרות שסין מהווה בעלת ברית היסטורית של צפון קוריאה ומגנה עלייה לעיתים במועצת הביטחון של האו"ם, היא שואפת לפירוז צפון קוריאה ושלום בינה לבין דרום קוריאה.
----

## קישורים חיצוניים

## לקריאה נוספת
Cao, S. (2023). The Characteristics of China-South Korea Relations from the Perspective of Complex Interdependence. *Highlights in Business, Economics and Management.* 13(2023). 66-73.

Fong, C. (November 21, 2024). *The China-North Korea Relationship.* Council on foreign relations. https://www.cfr.org/backgrounder/china-north-korea-relationship <br />

קוריאה הדרומית
האסון באתר הניסויים הגרעיניים פונגיי-רי

**האסון ב[[מתקן פונגיי-רי|אתר הניסויים הגרעיניים פונגיי-רי]]** אירע ב-10 באוקטובר 2017. חלק מהאתר החצוב אל תוך הר מנטאפ, שבצפון האמגיונג, קוריאה הצפונית, קרס. האסון גבה את חייהם של מאות אנשים.

## רקע
אתר הניסויים פונגיירי הוא אתר הניסויים הגרעיניים היחיד הידוע בקוריאה הצפונית. בשנים שקדמו לאסון נערכו בו ניסויים גרעיניים רבים (2006, 2009, 2013, ינואר 2016, ספטמבר 2016, 2017), אשר בעקבותיהם כשירות האתר החלה להיות נתונה בספק.

במהלך 2017 שיגרה קוריאה הצפונית מספר טילים בליסטיים בעלי יכולות גרעיניות. חלק מהטילים חלפו בשמי יפן, אשר כינתה את השיגורים "איום חסר תקדים".

האסון אירע בעת ששררה מתיחות גבוהה בנושא מלחמה גרעינית אפשרית בין קוריאה הצפונית למדינות מערביות, ובפרט ארצות הברית, יפן ודרום קוריאה המלווה באיומי מלחמה מתוקשרים משני הצדדים.

ב-2018 דווח על פי צילומי לוויין כי האתר נמצא בתהליך הריסה.

### תסמונת ההר העייף
מספר ימים לפני האסון פורסם מחקר של מדענים סיניים שהובא לידיעת הממשל בקוריאה הצפונית ובו הובע חששם של הסינים מקריסת האתר, עקב תופעה מוכרת הידועה בשם תסמונת ההר העייף .

## האסון
ב-10 באוקטובר, מבנה גדול ממדים המשמש לניסויים גרעיניים, חצוב כולו בהר מנטאפ, קרס והרג עשרות אנשים ששהו במקום. מבצע חילוץ רחב היקף הסתיים במותם של עשרות רבות של אנשי חילוץ. על פי דיווחים נהרגו מעל 200 איש באירוע.

## ראו גם
* מחנה הוואסונג

## הערות שוליים

קטגוריה:אסונות ב-2017
קטגוריה:קוריאה הצפונית: אסונות
קטגוריה:תוכנית הגרעין של קוריאה הצפונית
קטגוריה:2017 באסיה
אוסטין דה לוקס

**אוסטין דה לוקס** (באנגלית: **Austin de Luxe**) היא מכונית משפחתית, קומפקטית, 4 דלתות, אשר יוצרה על ידי קונצרן המכוניות הבריטי "The British Motor Corporation Limited (BMC)", בין השנים 1974–1975.

בספרד יוצר דגם האוסטין דה לוקס (מנוע 998 סמ"ק) על ידי חברת הרכב "Authi" (בשיתוף פעולה עם קונצרן הרכב הבריטי "British Motor Corporation" וחברת המכוניות הספרדית "NMQ (Nueva Montaña Quijano)"). במאי 1965 נחתם חוזה שותפות בין קונצרן הרכב הבריטי "British Motor Corporation" לחברת "Nueva Montaña Quijano (NMQ)" על שותפות של 50% בחברת הרכב הספרדית "Authi (Automoviles de Turismo Hispano Ingleses)".

דגם האוסטין דה לוקס התבסס על דגם ה-אוסטין 1100 ותוכנן חיצונית, כהעתק כמעט מדויק של דגם ה-"אוסטין 1100".

## דגמי "אוסטין דה לוקס"
* 1.0 ליטר
* 1.1 ליטר
## ראו גם
* אוסטין 12
* אוסטין A30
* אוסטין 1100
* אוסטין ויקטוריה
* אוסטין מקסי
* אוסטין אמבסדור
* אוסטין A40 פארינה

## קישורים חיצוניים
* אוסטין דה לוקס (1:17), יו-טיוב
* אוסטין דה לוקס (0:23), יו-טיוב
## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1974
קטגוריה:מכוניות בריטיות
דה לוקס
המינהל המרכזי של המשטרה המשפטית

**המינהל המרכזי של המשטרה המשפטית**, בקיצור **DCPJ**, (בצרפתית: **Direction centrale de la Police judiciaire**; בתעתיק מצרפתית: דירקסיון סנטרל פוליס ז'ודיסייר) הוא גוף אכיפת חוק של המשטרה הלאומית הצרפתית האחראית למלחמה בפשיעה החמורה בצרפת בפריסה ארצית וחוקר פשע חמור לרבות גנבות, פשע מאורגן, סחר בסמים, סחר בבני אדם, שוד יצירות אמנות, זיוף שטרות, טרור, פשיעה בסייבר, נעדרים, סחר בנשק, זנות, הונאה בינלאוימית, פשעי צווארון לבן, והלבנת הון.

הגוף הוקם בשנת 1907 ביוזמת מפקד משטרת פריז סלסטין אניון ושר הפנים וראש ממשלת צרפת דאז ז'ורז' קלמנסו על מנת להקים גוף שיטור שיסייע לרשות השופטת במניעת פשעים.

בראש הארגון עומד המנהל המרכזי שמסתייע בסגן.
## מבנה וארגון
### חטיבות מרכזיות
המשטרה המשפטית מורכבת מארבע יחידות מרכזיות:
* מטה (כולל לשכת קישור לז'נדרמריה)
* החטיבה לקשרים בינלאומיים
* השירות המרכזי להימורים ומשחק
* החטיבה הלאומית לתיעוד פשיעה ותיאום משטרתי טכני
### תת-מינהלים
* תת-מינהל לפשע מאורגן ופשיעה כלכלית (SDLCODF). בראשה עומד מפקח כללי המסתייע בנציב חטיבתי ובמבקרים כלליים. תת-מינהל זה מורכב משלוש חטיבות ותשעה משרדים מרכזיים:
** החטיבה לניתוח ותיאום (DAC);
** חטיבת לוגיסטיקה ומבצעים (DLO);
** התיאום הלאומי של קבוצות התערבות אזוריות (CNGIR);
** שירות ניתוח אסטרטגי ומידע מודיעיני בתחום הפשע המאורגן (SIRASCO);
** המשרד המרכזי למלחמה בשחיתות ופשעי מיסים וכלכלה (OCLCIFF), שכולל גופים כמו:
*** הגדוד הלאומי למלחמה בפשעים כלכליים (BNLCFF)
*** הגדוד הלאומי למניעת פשע מס (BNRDF)
*** יחידת התמיכה האסטרטגית (UAS);
** המשרד המרכזי למלחמה בפשעים המאורגן (OCLCO), שכולל את:
*** הגדוד הלאומי להתערבות וחקירת פשיעה (BRIN)
*** הגדוד הלאומי לדיכוי פשיעה מאורגנת (BNRBT)
*** הגדוד הלאומי לחקר מבוקשים (BNRF);
** המשרד המרכזי לדיכוי סחר בבני אדם (OCRTEH);
** המשרד המרכזי למלחמה בסחר ברכוש תרבותי (OCBC);
** במשרד המרכזי לדיכוי סחר לא חוקי בסמים (OCRTIS);
** המשרד המרכזי לדיכוי פשע כלכלי חמור (OCRGDF) שכולל גופים, כמו:
*** הגדוד המרכזי לדיכוי הונאה(BCRFC)
*** הגדוד הלאומי למחקר וחקירה (BRIFN)
*** הפלטפורמה לזיהוי נכסים פליליים (PIAC);
** המשרד המרכזי למלחמה בפשע טכנולוגיות, תקשורת ומידע (OCLCTIC), הכולל בין השאר את:
*** היחידה המרכזית להונאה וזיוף (BCRCCP)
** המשרד המרכזי למניעת זיוף מטבעות (OCRFM) שכולל את:
*** הגדוד המרכזי לדיכוי זיוף תעשייתי ואמנותי (BCRCIA);
** המשרד המרכזי למניעת אלימות בבני אדם (OCRVP);
** הגדוד הלאומי לחקירות כלכליות (BNEE);
** הגדוד הלאומי למלחמה בפשע המאורגן בקורסיקה (BNLCOC);
** השירות הבינמשרדי לסיוע טכני (SIAT)
* תת-מינהל למלחמה בטרור (SDAT). אחראית למניעת טרור לאומי ובינלאומי, לרבות בתחומים כלכליים וכולל את:
** החטיבה הלאומית לדיכוי הטרור הבינלאומי (OCRVP)
** החטיבה הלאומית לדיכוי טרור בדלני
** החטיבה לחקירות כלכליות
** החטיבה ללוגיסטיקה מבצעית
** החטיבה הלאומית לתיעוד פלילי ותיאום טכני משטרתי
** האגף לאסטרטגיה, הערכה ומשאבים (SDRES)
* תת-מחלקה למלחמה בפשעי מחשב (SDLC), נוסדה ב-2014.
## ראו גם
* משטרת פריז

## קישורים חיצוניים
*

קטגוריה:צרפת: צבא וביטחון
קטגוריה:הרובע השמיני של פריז
טאו בעקרב

**τ בעקרב**, נקרא גם **אל ניאט** (מערבית **النياط** "אנ-ניאט" - העורק, אך אותו השם ניתן גם לכוכב הסמוך σ בעקרב), הוא כוכב שנמצא במרחק של כ-474 שנות אור ממערכת השמש בקבוצת הכוכבים עקרב עם בהירות מדרגה 2.81. הכוכב נמצא סמוך לאנטארס המייצג את ליבו של העקרב ומכאן שמו.

## תכונות
τ בעקרב הוא כוכב הסדרה הראשית כחול מסוג ספקטרלי B0.2 V, מסתו כ-15 מסות שמש ורדיוסו כ-6.5 רדיוסי שמש. טמפרטורת פניו כ-31,400 קלווין והוא מאיר בעוצמה של פי 1,300 מעוצמת ההארה של השמש באור נראה, אך בשל טמפרטורת פניו הגבוהה כמעט כל קרינתו היא בתחום העל-סגול כך שעוצמת הארתו הכוללת היא למעלה מפי 30,000 מעוצמת ההארה של השמש. ספקטרום הקרינה של הכוכב מראה על קיומו של חמצן מיונן 5 פעמים ושל חנקן מיונן 4 פעמים בשכבותיו החיצוניות של הכוכב. כמו כן הכוכב פולט קרינת X חזקה מאוד שמגיעה לכדי מיליונית מעוצמת ההארה הכוללת שלו. שתי התופעות החריגות נובעות כנראה מכך שלכוכב רוח סולרית חזקה מאוד שמהירותה מגיעה לכ-250 קילומטר בשנייה ושבתוכה יש גושים צפופים יותר של חומר וכתוצאה מהתנגשויות, החומר הנפלט מהכוכב מתחמם לטמפרטורות של עשרות מיליוני קלווין ויוצר את הקרינה ואת היינון החריגים. באופן חריג לכוכבים מסוגו, מהירות הסיבוב של τ בעקרב על צירו כפי שהיא נמדדת באמצעות הסחת דופלר היא נמוכה יחסית ועומדת על כ-20 קילומטר בשנייה. ייתכן שלמעשה מהירות הסיבוב האמיתית גדולה בהרבה והתוצאה הנמדדת נובעת מכך שציר הסיבוב של τ בעקרב קרוב לקו הראייה אליו. ראיה לכך היא השדה המגנטי של הכוכב שעוצמתו מגיעה לכ-500 גאוס (פי 200 מעוצמת השדה המגנטי של השמש), מה שלא סביר בכוכבים עם מהירות סיבוב נמוכה.

## קישורים חיצוניים

* τ בעקרב באתר של ג'ים קלר
* 

## הערות שוליים

קטגוריה:כוכבי הסדרה הראשית מסוג B
קטגוריה:קבוצת הכוכבים עקרב
יעקב גוזמן

**יעקב גוזמן** (27 ביולי 1874 - אוגוסט 1928) חזן בית הכנסת במוסקבה ובית הכנסת הגדול בפתח תקווה. 

## קורות חיים
גוזמן נולד בקייב לאביו משה מרדכי שהיה חזן בעיר. לאחר שהתחתן, בגיל 18, למד בבית הספר הגבוה למוזיקה בסנקט פטרבורג וסיים בהצטיינות בשנת 1905. הוא סירב להצעה לעבוד באופרה והיה לחזן בסנקט פטרבורג. בשנת 1906 התקבל לחזן הראשי של בית הכנסת הכוראלי במוסקבה, שנפתח אז מחדש. משרתו העניקה לו שלושה חודשי חופש במהלך הקיץ ובשנים 1910–1912 הוא ניצל אותם לביקורים בארץ ישראל בהם שימש כחזן בבתי כנסת ביפו ובירושלים וביצע הופעות שונות שהכנסותיהם הוקדשו לצדקה. גוזמן ביקר במושבות ובגדרה יעץ לתושבים לגבי סידורי האקוסטיקה בבית הכנסת שבנו. 

בפרוץ מלחמת העולם הראשונה היה בביקור באנטוורפן לחנוכת בית כנסת ולא יכל לשוב לרוסיה. הוא עבר ללונדון וכבר בשנת 1915 הופיע בבתי כנסת שונים בעיר. באפריל 1915 הוא ערך את תפילות שבת חול המועד פסח בבית הכנסת בסטמפורד היל של ק"ק כנסת ישראל. בפברואר 1916 ערך את התפילות בבית הכנסת של מחזיקי הדת, לכבוד בואו של הרב קוק. 

ממוזער|קברו של גוזמן בהר הזיתים. לידו גם קבר בנו היחיד שנפטר שמונה חודשים לפניו
בשנים 1920–1923 היה חזן במנצ'סטר, שבה נחשב שמרן בעיני בני קהילתו מפני שהלך לטבול במקווה לפני התקיעות בראש השנה, וסירב ללחוץ יד לנשים. היה שנה וחצי באמריקה והוצעו לו שם משרות נכבדות בחזנות, אולם מכיוון שחוקי ההגירה מנעו ממנו להביא את משפחתו איתו שב לבריטניה. בשנת 1925, הופיע בין השאר בבורנמות' ובחנוכת בית כנסת בדבלין, בנוכחות הרב הרצוג. בסוף 1925, הגיע לארץ ישראל כתייר והופיע במקומות שונים, בהם בית הכנסת החורבה. גוזמן נשאר בארץ ישראל, היה חבר בבית הספר לחזנות של שלמה רוזובסקי ובאפריל 1928 נתקבל לחזן ראשי של בית הכנסת הגדול בפתח תקווה. אולם הוא לא האריך ימים בתפקיד ונפטר באוגוסט 1928 ממחלת הסרטן. גוזמן נקבר בבית הקברות היהודי בהר הזיתים לצד קבר בנו היחיד שנפטר 8 חודשים לפניו. לבקשתו, הוציא גיסו אליעזר ניסנבוים את חידושיו, בעיקר גימטריות, בשנת תשט"ו.

## הערכה
שלמה רוזובסקי אמר על גוזמן שהוא היה הבריטון המצוין ביותר בין אלפי המתלמדים בקונסרבטוריון הפטרבורגי. בהמלצה להעסיקו באחד מבתי הכנסת בארץ ישראל הוצג גוזמן כמי ששילב בתוכו את היותו "בן החדר העתיק שלמד הרבה תורה וספוג יראת שמים" עם היותו "זמר אירופי מחונן בקול טנור חזק ונעים". בהופעותיו שילב שירים במספר רב של שפות, בהם עברית, רוסית, איטלקית וצרפתית. ישראל ברדקי כתב עליו: "רבים הם השירים שתרגם מרוסית לעברית ושר אותם על הבמה בקונצרטים שונים". 

גוזמן היה בקיא בעברית וחובב ציון שהופיע באזכרות להרצל ואירועים ציוניים אחרים. הוא שילב בהופעותיו שירים של יהודי תימן שהוא למד מתימנים שפגש בארץ ישראל, שירים של חיים נחמן ביאליק ושירים ארצישראליים.

גוזמן חיבר שירים משלו שחלקם הוצאו לאור בסוף הספר שהוצא לזכרו.

## קישורים חיצוניים
*

## הערות שוליים

קטגוריה:חזנים ביישוב
קטגוריה:חזנים רוסים
קטגוריה:חזנים אוקראינים
קטגוריה:חזנים בריטים
אוסטין מקסי

**אוסטין מקסי** (ב-אנגלית: **Austin Maxi**) היא מכונית משפחתית, 5 דלתות, האצ'בק אשר יוצרה על ידי קונצרן המכוניות "British Leyland" ה-בריטית, בין השנים 1969–1981. תכנון המכונית החל עוד בתקופת British Motor Corporation

בנוסף לייצור בבריטניה, הדגם יוצר ב-סלובניה וב-ניו זילנד.

מהדגם יוצרו 450,297 יחידות.

## דגמי "אוסטין מקסי"
* מקסי 1500 (יוצר בין השנים 1969-1979)
* מקסי 1750 (יוצר בין השנים 1970-1980)
* מקסי 1750 HL (יוצר בין השנים 1980-1972)
* מקסי 2 - 1750 L (יוצר בין השנים 1980-1981)
* מקסי 2 - 1750 HL (יוצר בין השנים 1980-1981)
* מקסי 2 - 1750 HLS (יוצר בין השנים 1980-1981)

## תמונות

קובץ:Austin Maxi 1750 registered August 1976 1748cc.JPG| אוסטין מקסי, 1,750, שנת 1976
קובץ:Austin Maxi early version.jpg |אוסטין מקסי
קובץ:Austin Maxi (3440793391).jpg |אוסטין מקסי
קובץ:1972 Austin Maxi 1750 sedan (6108579106).jpg | אוסטין מקסי, 1,750, שנת 1972
קובץ:Austin Maxi 1980 left side view.jpg | אוסטין מקסי, שנת 1980
קובץ:Austin Maxi Facia (LHD- French Model).JPG | אוסטין מקסי - מבט לתא הנהג
קובץ:BL Maxi 1750 - 1980 - under-bonnet.jpg | מנוע אוסטין מקסי, 1,748 סמ"ק, שנת 1980
קובץ:Austin Maxi beige 2.JPG| אוסטין מקסי
קובץ:Austin Maxi 1750 French version.JPG | אוסטין מקסי, 1,750
קובץ:Austin Maxi 1750 (9741759309).jpg | אוסטין מקסי, 1,750



## ראו גם
* אוסטין A30
* אוסטין 1100
* אוסטין A40 פארינה
* אוסטין דה לוקס
* אוסטין ויקטוריה
* אוסטין 3 ליטר
* אוסטין ג'יפסי
* אוסטין אמבסדור

## לקריאה נוספת
* אוסטין מקסי - מועדון אוסטין מקסי, austinmaxiclub.org
* אוסטין מקסי, aronline.co.uk

## קישורים חיצוניים

* אוסטין מקסי (3:59 דקות), יו-טיוב

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1969
קטגוריה:מכוניות בריטיות
קטגוריה:כלי רכב המיוצרים בניו זילנד
קטגוריה:כלי רכב המיוצרים בסלובניה
מקסי
קטגוריה:רכבי BMC
מקסימיליאן ובר

**מקסימיליאן ובר** (בגרמנית: **Maximilian Wöber**; נולד ב-4 בפברואר 1998) הוא כדורגלן אוסטרי המשחק בעמדות הבלם והמגן השמאלי בקבוצת ורדר ברמן מהבונדסליגה בהשאלה מלידס יונייטד, ובנבחרת אוסטריה.

## קריירת מועדונים
ובר התחיל את הקריירה שלו במחלקת הנוער של ראפיד וינה. ב-6 בנובמבר 2016 ערך את הופעת הבכורה שלו בקבוצה הבוגרת בהפסד 0–1 לוולפסברגר. עד לסיום עונת  רשם עשר הופעות בליגה. ב-22 ביולי 2017 הבקיע את שער הבכורה שלו בליגה בתיקו 2-2 נגד מאטרסבורג.

ב-24 באוגוסט 2017 חתם לארבע שנים באייאקס תמורת 7.5 מיליון אירו. ב-27 באוגוסט 2017 ערך את הופעת הבכורה שלו באייאקס בניצחון 0–2 נגד פנלו. ב-1 באוקטובר 2017 הבקיע את שער הבכורה שלו באייאקס בניצחון 0–4 נגד הירנפיין.

ב-11 בינואר 2019 חתם לארבע וחצי שנים בסביליה. הוא הגיע בהשאלה תחילה, ולאחר מכן נמכר רשמית. הוא ערך את הופעת הבכורה שלו בקבוצה ב-26 בינואר, בניצחון 0–5 על לבאנטה.

ב-13 באוגוסט 2019 חתם לחמש עונות ברד בול זלצבורג תמורת 12 מיליון אירו, מה שהפך אותו לשחקן היקר בתולדות הבונדסליגה האוסטרית.

ב-3 בינואר 2023 חתם לארבע וחצי שנים בלידס יונייטד. את הופעת הבכורה שלו ערך כמחליף ב-13 בינואר, במשחק שהסתיים בהפסד לאסטון וילה בתוצאה 1–2.

ב-31 ביולי 2023 הושאל לבורוסיה מנשנגלאדבך מהבונדסליגה לעונה אחת.

בתחילת עונת 2024/2025 שב ללידס ושותף לראשונה כמחליף ב-24 בנובמבר 2024 בניצחון 3–4 על סוונסי סיטי. ב-7 בדצמבר כבש שער בכורה בניצחון 0–2 על דרבי קאונטי. הוא פתח לראשונה בהרכב ב-10 בדצמבר בניצחון 1–3 על מידלסברו במהלכו הבקיע שער עצמי. הוא סבל מפציעות שונות במשך מרבית העונה ושותף רק בשמונה משחקים. בסיום העונה העפילה לידס יונייטד לפרמייר ליג מהמקום הראשון בליגה.

ב-4 ביולי 2025 ובר שב לבונדסליגה והצטרף בהשאלה לורדר ברמן.

## קריירה בינלאומית
ב-6 בספטמבר 2017 ערך ובר את הופעת הבכורה שלו בנבחרת אוסטריה בניצחון 2–3 על .

## תארים
; לידס יונייטד
* פוטבול ליג צ'מפיונשיפ: 2024/2025

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:בלמי כדורגל אוסטרים
קטגוריה:וינה: כדורגלנים
קטגוריה:כדורגלני ראפיד וינה
קטגוריה:כדורגלני אייאקס
קטגוריה:כדורגלני סביליה
קטגוריה:כדורגלני רד בול זלצבורג
קטגוריה:כדורגלני לידס יונייטד
קטגוריה:כדורגלני בורוסיה מנשנגלדבך
קטגוריה:כדורגלני נבחרת אוסטריה
קטגוריה:כדורגלני יורו 2024
קטגוריה:ספורטאים זרים בהולנד
קטגוריה:ספורטאים זרים בספרד
קטגוריה:ספורטאים אוסטרים באנגליה
קטגוריה:ספורטאים אוסטרים בגרמניה
קטגוריה:אוסטרים שנולדו ב-1998
צ'יוקרליה

**צ'יוקרליה** (ברומנית: **Ciocârlia** מבטאים "צ'וקרליה"), הוא השם הרומני לעפרוני, הוא שמה של מנגינה בהשראה עממית רומנית המבוצעת לרוב בכינור, חליל פאן, קלרנית או בתזמורת עממית. המנגינה הייתה במקור מרקידה אך במשך הזמן נשארה מנגינה קונצרטית הנועדת לביצועים וירטואוזיים מרובי אפקטים אונומטופאים, המבוססים על ציוצי העפרוני.
 
המנגינה הפכה לחלק מרפרטואר הלאוטארים הצוענים ברומניה ובעולם  - כולל בהונגריה (שם היא קרויה  pacsirta), בסרביה (שם נקראת " ševa " בבולגריה (בה נקראת Чучулига  "צ'וצ'וליגה") פולין, ארצות  בגאורגיה (בגאורגית "טורולה"-  (ტოროლა, וכו', גם מרפרטואר נגני הכליזמר היהודים.

המנגינה הולחנה על ידי נגן חליל הפאן הרומני אנגלוש דיניקו ממשפחת הלאוטרים הצוענים דיניקו . היא בוצעה על ידי היוצר שלה בליווי הכנר סאבה פדוריאנו ונגנים נוספים בתערוכה העולמית בפריז ב-1889, וזכתה לפרסום עולמי. בהמשך זכתה לביצועים רבים בין היתר על ידי הכנר גריגוראש דיניקו, נכדו של אנגלוש, שעיבד אותה לכינור ופאניקה לוקה וגאורגה זמפיר שניגנו אותה בחליל פאן. המלחין והכנר הרומני ג'ורג'ה אנסקו הכליל אותה ברפסודיה הרומנית הראשונה לתזמורת.

כקוריוז אפשר לציין שבקרב הטטרים ברומניה מאמינים שבבסיס המנגינה היה ריקוד ממרכז אסיה, שחיקה את תנועות הציפור, העפרוני וכי הם אלו שהביאו אותה

## קישורים חיצוניים
*בערוץ יוטיוב - ביצוע של גריגוראש דיניקו

## לקריאה נוספת
*Cosma, Viorel: "Lăutari de ieri şi de azi", ed. Du Style, 1996. 

## הערות שוליים

קטגוריה:ריקודי עם
קטגוריה:מוזיקה עממית
קטגוריה:פולקלור רומני
ביולה לואיז הנרי

**ביולה לואיז הנרי** (באנגלית: **Beulah Louise Henry**; 11 בפברואר 1887 – פברואר 1973) הייתה ממציאה ואשת עסקים אמריקאית. בשנת 1930 קיבלה את הכינוי "הגברת אדיסון" כהוקרה על המצאותיה הרבות. המצאותיה כוללות מכונת תפירה ללא כפתור הפעלה, מקפיא לגלידה המבוסס על ואקום ועוד. לאורך חייה רשמה 49 פטנטים, ולזכותה נזקפו כ-110 המצאות. ב-2006 הנרי נכנסה להיכל התהילה הלאומי לממציאים. חלק לא מבוטל מהמצאותיה נגעו לחייהן של נשים.

## שנים ראשונות והשכלה
הנרי נולדה בצפון קרולינה, בתם של וולטר אר. וביולה הנרי, ונכדתו של מושל קרוליינה הצפונית ויליאם וודס הולדן אשר היה צאצא ישיר של פטריק הנרי. מ-1909 עד 1912 למדה במכללת North Carolina Presbyterian College וכן במכללה לנשים אליזבת קולג', בשרלוט, צפון קרולינה. כבר במהלך לימודיה האקדמיים הוענקו לה פטנטים ראשונים עבור המצאותיה.

אחת מהמצאותיה הראשונות הייתה תיק יד שניתן לשנות את הכיסוי וכך מונע את הצורך להחזיק מספר תיקים.

הצלחותיה של הנרי הפתיעו מדענים ומאשרי פטנטים כאחד, לא רק בגלל המצאותיה הרבות ומספר הפטנטים שרשמה אלא בעקבות היצירתיות הטכנולוגית והמכנית של המצאותיה שלא היו מבוססות על ידע מדעי שנרכש בצורה מסודרת, אלא מתוך ניסוי וטעייה.

## קריירה כממציאה בניו-יורק
ב- 1924 הנרי המציאה מנגנון סגירה למטריה שהיה להצלחה גדולה ופורסם ב-סיינטיפיק אמריקן. היא מכרה את הפטנט ב-50,000$, סכום שאפשר לה לבנות מעבדה. באותה השנה, הנרי עברה לניו יורק, והקימה שתי חברות ועבדה כממציאה גם בחברת Nicholas Machine Works משנת 1939 עד 1955.

בשנות השלושים של המאה ה-20 הנרי הקדישה את זמנה לשיפור במכונות תפירה ובמכונות כתיבה. היא המציאה את הפרוטוגרפ (Protograph) חיבור למכונת כתיבה שיצר ארבעה עותקים ללא צורך בנייר פחם ומכונת תפירה שיוצרת תפר כפול. כמו כן שימשה כיועצת עבור חברות רבות, אשר ייצרו והשתמשו בהמצאותיה. בין החברות להן תרמה מניסיונה ויכולתיה הייתה חברת ייצור הבובות הבינלאומית Mergenthaler Linotype. הנרי התגוררה בניו יורק, בבתי מלון, הייתה חברה במגוון רחב של מועדנים חברתיים ומדעיים, ומעולם לא נישאה.

## המצאות
רשימה חלקית של המצאות של ביולה לואיז הנרי:

## הכרה
הנרי צורפה להיכל התהילה של הממציאים National Inventors Hall of Fame ב-2006.

## לקריאה נוספת
*פרופיל אודות הנרי והמצאותיה ניתן לקרוא ב-Stanley's *Mothers and Daughters of Invention* (1993, Scarecrow Press; 1995, Rutgers University Press), עמודים 7417 -351-2366; 26-420

## קישורים חיצוניים

* ממציאת השבוע של MIT, מתוך הארכיון אודות הנרי
* ביוגרפיה ותמונתה
* חיי הממציאים: חקר ההיסטוריה של ממציאות

## הערות שוליים

קטגוריה:ממציאים אמריקאים
קטגוריה:אמריקאים ילידי קרוליינה הצפונית
קטגוריה:ראלי: אישים
קטגוריה:אמריקאיות שנולדו ב-1887
קטגוריה:אמריקאים שנולדו ב-1887
קטגוריה:אמריקאיות שנפטרו ב-1973
קטגוריה:אמריקאים שנפטרו ב-1973
חיים הילפשטיין

**חיים הילפשטיין** (**Chaim Hilfstein**; 14 בנובמבר 1876, קרקוב, גליציה, אוסטריה – 9 במאי 1950, תל אביב) היה בכיר בפעילות הציונית בגליציה ונשיא הגימנסיה העברית בקרקוב, שנקראה על שמו.

## תולדות חייו
נולד בקרקוב שבגליציה, אוסטריה, בן לאב סוחר סוסים שמוצא משפחתו מכפר ליד ודוביצה. גדל בשנותיו הראשונות כ"נער רחוב" (עישן סיגריות מגיל שבע וחצה את נהר הויסלה בשחיה). לאחר שנטש את לימודיו בתלמוד תורה נכנס לבית ספר יסודי כללי, שם הוקסם מלימודי היסטוריה כללית ותולדות עם ישראל. בגיל 12 החל ללמוד בגימנסיה בעירו, שם נתקל לראשונה באנטישמיות. הוא הצטיין בלימודיו והיה חבר במועדונים ספרותיים-סוציאליסטיים. בשנת 1895, בהיותו בן 19 חבר לארגון הציוני "הלבנון", במסגרתו קרא את "מדינת היהודים" מאת בנימין זאב הרצל. ב-1897 החל ללמוד רפואה באוניברסיטת קרקוב (בסיום לימודיו הוסמך כרופא פנימי) והיה בין מייסדיו של ארגון הסטודנטים הציוני "פשדשויט" (השחר). בהמשך כיהן כיו"ר הוועד הפועל של ההסתדרות הציונית בגליציה המערבית ושלזיה והיה אף מועמד בבחירות לפרלמנט האוסטרי.

בשנת 1921 החל לכהן כנשיא הגימנסיה העברית בקרקוב, תפקיד אותו עזב לאחר שנה. אולם ב-1927 שב לתפקידו, וכיהן בו עד לסגירת המוסד ב-1 בספטמבר 1939, עם פרוץ מלחמת העולם השנייה. בשנת 1937 נקראה הגימנסיה על שמו.

## חייו האישיים
רעייתו מרים (1877–1951) הייתה אחותו של חיים נתן דמביצר. בשנת 1924 נולד בנם אדוארד.

בתקופת השואה שרד עם אשתו את גטו קרקוב, מחנה פלאשוב ומחנה ברינליץ (המחנה שהקים אוסקר שינדלר), שם היה אחראי על בית החולים. שמו נכלל ברשימת שינדלר יחד עם רעייתו ובנו אדוארד. לאחר המלחמה הגיע כפליט למחנות העקורים בגרמניה לאחר מלחמת העולם השנייה, וב-1946 עלו לארץ ישראל.

הילפשטיין נפטר בשנת 1950, בגיל 73. נקבר בבית העלמין נחלת יצחק.

זיכרונותיו מתקופת השואה (בשפה הפולנית) שמורים במכון משואה.

## קישורים חיצוניים
* יוסף בוסק, ד"ר חיים הילפשטיין, מתוך "צללי העיר" - גרסה מודפסת של המאמר, **נוביני קרקובסקיה: ביטאון [[ארגון יוצאי קרקוב]] בישראל**, 116 (אוקטובר 2016), עמ' 2-3
* זיכרונותיו האישיים , מתוך ארכיון משואה (מכון) (רשומה)
* 'ד"ר חיים הילפשטיין', בתוך: יצחק שווארצבארט, "ההסתדרות הציונית הארצית של מערב-גאליציה ושלזיה (1919–1939)", בתוך: אריה באומינגר, מאיר בוסאק, נתן מיכאל גלבר (עורכים), **ספר קראקא – עיר ואם בישראל**, ירושלים: מוסד הרב קוק, תשי"ט, עמ' 210. (, תמונה 242)
* 

## הערות שוליים

קטגוריה:אסירים בגטו קרקוב
קטגוריה:אסירים במחנה הריכוז פלאשוב
קטגוריה:פעילים ציונים בפולין
קטגוריה:בוגרי אוניברסיטת קרקוב
קטגוריה:יהדות קרקוב
קטגוריה:ניצולי השואה: פולין
קטגוריה:ניצולי שינדלר
קטגוריה:רופאים יהודים פולנים
קטגוריה:רופאים פנימיים יהודים
קטגוריה:עולים לאחר מלחמת העולם השנייה
קטגוריה:אישים הקבורים בבית הקברות נחלת יצחק
קטגוריה:רופאים יהודים בשואה
קטגוריה:ציונים ילידי המאה ה-19
קטגוריה:ישראלים שנולדו ב-1876
קטגוריה:ישראלים שנפטרו ב-1950
DAPA

**DAPA **(ראשי תיבות של: **D**efense **A**cquisition **P**rogram **A**dministration, בהנגול: **방위사업청**) היא זרוע ביצועית של ממשלת דרום קוריאה. היא הוקמה ב-1 בינואר 2006 תחת משרד ההגנה הלאומית לצורך ניהול פרויקטים לשיפור יכולת ההגנה, רכש של חימוש, טיפוח של התעשיות הביטחוניות המקומיות.

## פרויקטים גדולים
DAPA מנהלת מגוון רחב של פרויקטי רכש גדולים. ביניהם:

### מטוסים
* **KAI KUH-1 Surion **מסוק שירות
* **[[KAI T-50 גולדן איגל|KAI T-50 נשר מוזהב]]** משפחה של מטוסי קרב על-קוליים מתקדמים למאמנים, כולל את הגרסות הבאות:
** T-50 (מאמן מתקדם)
** TA-50 (מאמן ומטוס התקפה בסיסי)
** FA-50 (שימוש כללי "multirole" מותאם לכל תנאי מזג-אוויר)
** T-50B (מעין T-50 לנשרים השחורים, הצוות האקרובטי של ROKAF)

### כלי רכב
* **[[K2 פנתר שחור]]** - טנק מערכה
* **K9 רעם** - הוביצר 155 מ"מ מתנייעים

### כלי ימיים
* ***סג'ונג (הגדול)*** KD-III משחתת טילים מונחים

### אחר
* **S&T Daewoo K11 DAW -** רובה סער

## קישורים חיצוניים

* 

## הערות שוליים

קטגוריה:קוריאה הדרומית: צבא וביטחון
קטגוריה:קוריאה הדרומית: כלכלה
חצי האי הוליק-קניון

**חצי האי הוליק-קניון** (באנגלית: **Hollick-Kenyon Peninsula**) או **חצי האי קניון** הוא דורבן מכוסה קרח, היוצא מן המסה ההררית העיקרית של חצי האי האנטארקטי ומזדקר לאורך 72 ק"מ בקשת צפון-מזרחית מבסיסו בין מפרצון מובילאויל למפרצון קייסי.

## היסטוריה
### גילוי ומיפוי חצי האי
חצי האי התגלה וצולם בחלקו מן האוויר על ידי לינקולן אלזוורת' בשנת 1935, בטיסתו הטראנס-אנטארקטית מהאי דנדי אל ים רוס. ב-1940 צולם חצי האי מן האוויר ומופה מן הקרקע על ידי השירות האנטארקטי האמריקאי.

## מרוא השם
חצי האי קרוי על שם הרברט הוליק-קניון, הנווט בטיסה של אלזוורת', שתצוגת ההיבט המעשי של נחיתה והמראה באזורים מבודדים מהווה תרומה ברורה ובולטת לטכניקה של חקר אנטארקטיקה.

## קישורים חיצוניים

* חצי האי קניון באתר הגאזט האנטארקטי SCAR של ממשלת אוסטרליה.

## ביאורים

## הערות שוליים

הוליק
הובפרמה ארנה

**הובפרמה ארנה** (בבולגרית: **Хювефарма Арена**) הוא אצטדיון כדורגל הנמצא בראזגרד שבבולגריה ומכיל 9,000 מקומות ישיבה ומשמש את קבוצת הכדורגל לודוגורץ ראזגרד והנבחרת הצעירה.

## היסטוריה
האצטדיון נפתח בשנת 2011 עם 5,000 מקומות ישיבה כאשר לפי התכנון הסופי, האצטדיון יכיל כ-12,000 מקומות ישיבה. ב-25 בספטמבר 2011 נערך המשחק הראשון בתולדות האצטדיון שהסתיים בניצחון 1-2 של לודוגורץ המקומית 1-2 נגד לבסקי סופיה. את השער הראשון באצטדיון כבש מירוסלאב איבנוב בדקה ה-10 של המשחק.

ב-12 באוגוסט 2017 נחנך באצטדיון יציע חדש המכיל 3,500 מקומות ישיבה, דבר המאפשר ללודוגורץ לארח משחקים בשלב הבתים של המסגרות האירופיות. ב-28 בספטמבר 2017 נערך באצטדיון המשחק הראשון במסגרת אירופית בו ניצחה לודוגורץ 1-2 את הופנהיים הגרמנית.

ב-18 בדצמבר 2019, שונה שם האצטדיון ל"הובפרמה ארנה".

## קישורים חיצוניים

*דף האצטדיון באתר הרשמי של לודוגורץ

קטגוריה:אצטדיוני כדורגל
קטגוריה:בולגריה: כדורגל
קטגוריה:לודוגורץ ראזגרד
קטגוריה:בולגריה: אצטדיונים ומתקני ספורט
גביע הפדרציה 1989

**[[גביע הפדרציה]] 1989** הייתה התחרות ה-27 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס בטוקיו. התחרות נערכה בחסות של NEC. 

התחרות החלה ב-1 באוקטובר בהשתתפות 40 נבחרות והסתיימה ב-9 באוקטובר 1989.

נבחרת ארצות הברית ניצחה במשחק הגמר את נבחרת ספרד וזכתה בגביע בפעם ה-13 בתולדות הנבחרת.

## מהלך התחרות

### משחק הגמר

## ישראל בתחרות
בנבחרת  השתתפו חגית אוחיון, רומה מייר, לימור זלץ ואילנה ברגר. בסיבוב המוקדם הן נפגשו עם  והפסידו 0:3.

בסבב תנחומים  נפגשה עם  וניצחו 0:3. בהמשך הם נפגשה עם  והפסידו 1:2. 

## קישורים חיצוניים
*  נתוני משחק הגמר

קטגוריה:תחרויות טניס ב-1989
קטגוריה:טוקיו: תחרויות ספורט
קטגוריה:גביע הפדרציה
קטגוריה:תחרויות טניס ביפן
קטגוריה:1989 באסיה
ג'ורדי סמית'

**ג'ורדן מייקל "ג'ורדי" סמית** (באנגלית: **Jordan Michael "Jordy" Smith**, נולד ב-11 בפברואר 1988) הוא גולש גלים מקצועי מדרום אפריקה אשר מתחרה בסבב אליפות הגלישה העולמי. כיום (2017) מדורג במקום שלישי בעולם ובשיאו דורג במקום שני בעולם (2010 ו-2016). ב-2006 זכה באליפות העולם לנוער.

## ביוגרפיה
ג'ורדי סמית' נולד בדרבן (דרום אפריקה) להורים ממוצא בריטי. הוא גדל באחת השכונות היותר קשות של העיר, אשר נחשבת ליעד גלישה מוביל ברחבי העולם כבר יותר מחמישים שנים, ומהמקומות הראשונים לארח את סבב אליפות הגלישה העולמי. סמית' החל לגלוש כבר מגיל שלוש והעיד כי ניצל כל רגע פנוי מהלימודים לטובת הגלישה. בגיל 18 עבר להתגורר בסן קלמנטה, קליפורניה מתוך שאיפה להתמקצע ולהפוך לאחד הגולשים הטובים בעולם.

בשנת 2014, התחתן ג'ורדי עם לינדל ג'רוויס , דוגמנית ומגישת טלוויזיה דרום אפריקאית.

## קריירה מקצועית
ב-2006 זכה באליפות העולם לנוער.

בשנת 2007 זכה סמית' בסבב המוקדמות העולמי - סבב הגלישה לדרג ב' אשר המנצח בו עולה לסבב העולמי WCT  .

החל משנת 2008, משתתף בסבב אליפות הגלישה העולמי אשר מתקיים ברחבי העולם לאורך כל השנה.

את הישג השיא שלו, מקום שני, קבע כבר פעמיים, בשנת 2010 אחרי קלי סלייטר מארצות הברית ובשנת 2016 אחרי ג'ון ג'ון פלורנס מהאוואי.

בשנת 2015 חווה ג'ורדי פציעה קשה בברכו אשר השביתה למשך מרבית השנה ומנעה ממנו לקחת חלק פעיל בתחרות.

בשנת 2017 סיים במקום השלישי בעולם.

סך הזכיות של ג'ורדי בפרסים מתחרויות גלישה בלבד עומד כיום על 1.9 מיליון דולר, לא כולל הסכמי חסות ופרסומות.

החל מתחילת דרכו המקצועית נתמך על ידי מספר ספונסרים ובראשם חברת הגלישה האמריקאית O'NEILL.

סמית' השתתף במספר הפקות של סרטי גלישה בכיכובו, בינם הסרטים Just Now, Now Now.

## התחרויות מהסבב העולמי בהם זכה

## קישורים חיצוניים
* 
* just now
* 

## הערות שוליים

2017 10
קטגוריה:גולשי גלים
קטגוריה:ספורטאים דרום אפריקאים
קטגוריה:דרום אפריקאים שנולדו ב-1988